<classify> Kocha wa timu hiyo, Jackson Mayanja amekuwa akimtumia Lyanga kama mchezaji wa akiba akiingia kipindi cha pili ambapo amekuwa akifanya vizuri kwa kutoa mchango mkubwa kwa timu hiyo ikiwepo kuifungia mabao muhimu.Akizungumza na gazeti hili mwishoni mwa wiki iliyopita Lyanga, alisema anafurahi kuona anafanya vizuri na kuisaidia timu yake katika mbio za kuelekea ubingwa, lakini angependa kuanza kikosi cha kwanza kwa sababu tayari alishazoeana na wenzake kiuchezaji.Mechi nyingi nimekuwa nikitokea benchi kwa sababu ya makubaliano na kocha kwamba niweze kuusoma mchezo na kubadilisha matokeo pindi nitakapoingia nafurahi nimekuwa nikifanya vizuri kila ninapoingia na nadhani sasa niwakati wangu kocha kuniamini na kunipanga kikosi cha kwanza, alisema Lyanga.Mshambuliaji huyo aliyeanza kuichezea Simba mzunguko wa pili baada ya kukamilika kwa uhamisho wake kutoka FC Lupopo, alisema tangu timu hiyo kuwa chini ya kocha Mayanja, kiwango chake kimebadilika tofauti na ilivyokuwa awali wakati akiwa chini ya Muingereza Dylan Kerr.Alisema kwa kiwango alichokuwa nacho kwa sasa anaamini kinaweza kuinufaisha timu yake na kuipa taji la ubingwa wa Ligi Kuu, kutokana na kufanya vizuri na kufuata maelekezo anayopewa na kocha huyo raia wa Uganda.Lyanga ameshaifungia Simba mabao matatu katika michuano ya Ligi Kuu Tanzania Bara, huku akiwa mtengenezaji mzuri wa mabao kwa mshambuliaji mwenzake Hamisi Kiiza na Ibrahim Ajibu wanao fanya vizuri kwenye ufungaji.  <topic>: michezo 